שיחה:פרה חולבת

message: "פרה חולבת" הוא מושג מתחום החקלאות. המושג שבו עוסק הערך הוא פרת מזומנים (ראו גוגל), ויש לשנות את שם הערך לשם זה. דוד שי - שיחה 09:15, 5 במרץ 2023 (IST)
replies: text: על פי מבחן גוגל, יש יותר "פרה חולבת" מאשר "פרת מזומנים". אפילו האקדמיה ללשון העברית קוראת לזה פרה חולבת. PRIDE! - שיחה 11:37, 5 במרץ 2023 (IST)
replies: text: :גם באתר האקדמיה הפירוש הראשון הוא "פרה שחולבים אותה". השם "פרה חולבת" שייך קודם כל לחקלאות, אין לקחת את משמעות הסלנג שלו להפוך אותה לראשית. דוד שי - שיחה 13:21, 5 במרץ 2023 (IST)
replies: text: ::נוטה ל. ראשית, לפי אתר האקדמיה המשמעות בעברית של "פרה חולבת" היא "פרה שחולבים אותה; מָשָל לאדם או למוסד שאפשר לנצל אותם ולהפיק מהם טובת הנאה". המשמעות השנייה היא לא סלנג, אלא משמעות מקובלת בעברית תקינה. שנית, הביטוי "פרת מזומנים" לא מופיע באתר האקדמיה כלל, ונראה שמדובר בתרגום מילולי ישיר מאנגלית (cash cow), ולא ברור למה הוא עדיף על הביטוי העברי הקיים. לכן, אלא אם כן יתברר ש"פרת מזומנים" הוא הביטוי הרווח והמקובל בעברית בקרב בעלי המקצועות השונים בתחום הכלכלי והפיננסי, נראה לי שהשם הנוכחי עדיף. מתייג את . בברכה, מכונת הקפה - שיחה 14:10, 5 במרץ 2023 (IST)
replies: text: :::אחרי שנים רבות במערכת הבנקאית נאלץ להודות שלא שמעתי מעולם את המושג "פרת מזומנים". היום היתה הפעם הראשונה. במילון אבן שושן שברשותי המושג "פרה חולבת" נמצא, והפירוש השני הוא כנוי לאדם או  למוסד או לעסק שמנצלים אותו הרבה" עמוד 2588. המושג "פרת מזומנים" לא מופיע כלל. --‏Yoavd‏ • שיחה 21:32, 5 במרץ 2023 (IST)
replies: text: ::::המשמעות שבמילון האקדמיה ובמילון אבן שושן היא משמעות נוספת של המושג "פרה חולבת", ואינה זהה למשמעות שבה עוסק הערך. כאשר שר הכלכלה אמר אתמול "אזרחי ישראל אינם פרה חולבת", הוא בוודאי לא התכוון לכך שאזרחי ישראל הם עסק, אלא לכך שהם מנוצלים. במשמעות העסקית, שבה עוסק הערך שלפנינו אין בכלל אלמנט של ניצול. מנוע החיפוש גוגל, למשל, הוא פרת מזומנים של חברת גוגל, ולא משום שהיא מנצלת אותו; מס שולי של 80% הופך את מי שהמס מוטל עליו לפרה חולבת של האוצר, אך לא אקרא לו "פרת מזומנים". סיכום: המושג שבו עוסק הערך שלפנינו אינו קשור למשמעות שמופיעה במילונים למושג "פרה חולבת", כך ששם הערך הנוכחי הוא פשוט טעות. לא שם פחות מוצלח או פחות נפוץ, אלא שם שגוי. דוד שי - שיחה 06:07, 6 במרץ 2023 (IST)
replies: text: :::::דוד שי, האבחנה שאתה עושה כאן מאוד לא משכנעת. בדיוק כמו שלמושג ניצול יש משמעות חיובית (להשתמש במשהו באופן יעיל ולהפיק ממנו תועלת) ומשמעות שלילית (להשתמש במישהו יותר מן הראוי ללא תמורה הוגנת) (ראה באתר האקדמיה על המילים ניצל וניצול), כך אפשר להשתמש במושג "פרה חולבת" במובן השלילי (אזרחי ישראל אינם פרה חולבת) או במובן חיובי (מנוע החיפוש של גוגל הוא פרה חולבת עבורה - זה לא שמנוע החיפוש מנוצל לרעה, אלא שהוא מנוצל באופן יעיל לצורך הפקת תזרים מזומנים משמעותי ויציב). דרך אגב, גם ברפת אפשר לדבר על פרה חולבת באופן חיובי - כעל נכס לחקלאי, מספקת חלב באופן קבוע, וגם באופן שלילי - כעל בעל חיים המנוצל לרעה להגדלת תפוקת החלב על חשבון איכות חייו (כמו שטבעונים ישמחו להסביר). בשורה התחתונה, המונח המתואר בערך בהחלט תואם את המשמעות השנייה בהגדרה המילונית של "פרה חולבת", וגם, כפי שאנו למדים מתגובתו של Yoavd, זה המונח המקובל. "פרת מזומנים" זה כנראה פשוט תרגמת מאנגלית, ולא ברור למה להעדיף אותו על המונח העברי המקובל. בברכה, מכונת הקפה - שיחה 08:14, 6 במרץ 2023 (IST)
replies: text: ::::::אני עדיין סבור שמדובר בשתי משמעויות שונות מהותית, שמצדיקות מונחים נפרדים. דוד שי - שיחה 08:22, 6 במרץ 2023 (IST)

text: המונח פרה חולבת עלול להיות מבלבל עבור אנשים שלא מכירים בכלכלה, לכן צריך לשנות את השם של הדף.איתן טרנופולסקי - שיחה 17:52, 18 במרץ 2023 (IST)
thread_title:  שם הערך 

message: :דיווח מהדף ויקיפדיה:דיווח על טעויות
פרה אינה חולבת אלא נחלבת , גם במונחים עיסקיים המוצר שכביכול מייצר הון קבוע הינו נחלב על ידי בעלי העסק ולא חולב את עצמו .
replies: text: מלון אבניאון —-1. [יב] פּרה שופַעת חָלב שחולבים אותהּ: הוא מגדל פרה חולבת כדי לייצר גבינה מחלבהּ

text: 2. [עח] מָשָל לאדם או למוסד שאפשר לנַצֵל אותם וּלהָפיק מהם טובת הנאה: הסוחר ראה בלקוחו העשיר פרה חולבת
replies: text: : גם במילון של האקדמיה ללשון העברית – כאן. וכאן מסביר אפרים ברוידא: "פרה חולבת משום שזה טבעה שיש לה חלב (ועל כן ניתנת לחליבה) ולא הפרה חליבה, כלומר שמסוגלת להיחלב." פוליתיאורי - שיחה 20:06, 30 ביוני 2023 (IDT)
thread_title:  דיווח שאורכב ב-01 ביולי 2023